জাপানে বসবাসরত কালো মানুষদের নিয়ে একটি তথ্যচিত্র বানানো হয়েছে। তথ্যচিত্রটি পরিচালনা করেছেন নাইজেরিয়ান বংশদ্ভূত আমেরিকান শিল্পী আমারাচি এনয়ুসু। ২০১৭ সালে নির্মিত এই তথ্যচিত্রে মূল পাঁচটি বিষয় উপজীব্য করার পাশাপাশি পশ্চিম আফ্রিকা থেকে আমেরিকা পর্যন্ত কালোদের উত্থান তুলে ধরা হয়েছে। তাছাড়া টোকিওতে বসবাসের সুযোগ-সুবিধা, সাংস্কৃতিক ভিন্নতার চ্যালেঞ্জগুলো তুলে ধরা হয়েছে। তথ্যচিত্রে নাপিতের দোকানের মালিক, শিল্পী, রেডিও জকি, টোকিও’র পার্শ্ববর্তী এলাকায় মার্কিন এয়ার ফোর্স বেইজে বসবাস করেন এমন একজন মার্কিন নাগরিকের কথাও উঠে এসেছে।